b'\n_START_ARTICLE_\nVatikano transportas\n_START_PARAGRAPH_\nVatikano transporto sistema d\xc4\x97l ma\xc5\xbeo \xc5\xa1alies dyd\xc5\xbeio yra labai nedidel\xc4\x97. Vatikane n\xc4\x97ra oro uost\xc5\xb3 ar greitkeli\xc5\xb3, n\xc4\x97ra vie\xc5\xa1ojo transporto sistemos._NEWLINE_Vatikane yra viena sraigtasparni\xc5\xb3 nusileidimo aik\xc5\xa1tel\xc4\x97 (kuri naudojama tik oficialiems sve\xc4\x8diams), taip pat traukini\xc5\xb3 stotis (it. Stazione Citt\xc3\xa0 del Vaticano arba Stazione Vaticana) su 852 m ilgio gele\xc5\xbeinkelio b\xc4\x97giais. Vatikano traukini\xc5\xb3 stot\xc4\xaf suprojektavo \xc5\xbeymus ital\xc5\xb3 architektas Giuseppe Momo, ji pastatyta Pijaus XI valdymo laikais. Atidaryta 1933 m. I\xc5\xa1 prad\xc5\xbei\xc5\xb3 planuota, kad traukiniais \xc4\xaf Vatikan\xc4\x85 atvyks piligrimai, ta\xc4\x8diau \xc5\xa1iuo metu gele\xc5\xbeinkeliu atgabenami kroviniai._NEWLINE_Vatikano automobiliai \xc5\xbeymimi SCV raid\xc4\x97mis ir papildomais numeriais. Papamobilis visada \xc5\xbeymimas raudonos spalvos numeriu SCV 1._NEWLINE_Popie\xc5\xbeius Pranci\xc5\xa1kus skatina ekonomi\xc5\xa1k\xc4\x85 kunig\xc5\xb3 gyvenimo b\xc5\xabd\xc4\x85, tod\xc4\x97l pats Vatikane naudojasi 1984 m. Renault 4 automobiliu bei yra atsisak\xc4\x99s neper\xc5\xa1aunam\xc5\xb3 papamobili\xc5\xb3.'